
eekordset numbrit lugejate kätte saates tahaksin erili- 
selt tänada ilmuvate artiklite ja lugude autoreid. Mõel- 
des, mismoodi sõnu ritta seadma hakata, tõusid mälu- 
sopist otsekui iseenesest esile apostlite kirjad, mida need 
jumalamehed ikka ja jälle alustavad tänusõnadega oma  : 
adressaatidele. Nii on näiteks Paulus kirjutanud filiplastele (1. ptk, No: urk 
alates 3. salmist): “Ma tänan oma Jumalat iga kord, kui ma teid mee- 
nutan, alati igas oma palves teie kõigi eest rõõmuga tehes eestpalvet. 
Ma tänan Jumalat teie osaduse pärast evangeeliumiga esimesest 
päevast tänaseni ja olen veendunud selles, et see, kes teis on alusta- 
nud head tööd, lõpetab selle enne Kristuse Jeesuse päeva. Nõnda ju 
ongi õige mul teist kõigist mõelda, sest teie olete minu südames.” 
Toimetaja tänu kuulub kindlasti kõikidele neile, kes nii möödunud 
kui tulevail aastail EMK oma ajakirja valmimisse on panustanud ja 
panustavad, olgu sõna või pildiga, idee või teoga. Ikka ja jälle. 


ortekoosolekud....13 


Tuhandete muude igapäevategemiste kõrvalt. Toimetaja palvel, et M use 14 
mitte öelda sunnil, aga küllap ikkagi ka seetõttu, et oma asja ühes- 3 OOO 190090 Set 
koos edasi viia. 

Nii saamegi seekord mõtiskleda koos Priit Gregorios Tammega 
meie kirikus tänavu välja kuulutatud kümnise ja hea majapidamise G 16 
aasta üle; tunda koos Thea Kandi ja Võru kogudusega rõõmu nende 1 Oo 000 TUU 
ehituse edusammudest ning soovida tuult tiibadesse Reeküla kogu- lugu 
duse noortele. Orelisõber Urve Aulis hoiab meid jätkuvalt kursis 
Tallinna koguduse orelieluga, nagu ta on seda teinud järjekindlalt — ; a 

juba aastaid. Ajakirja kolleegiumi liikme Anneli Jär ehk kingitus, 
; mi ulik olla............ 17 


Klaussoni “Rääkimata lugu” on särav tunnistus 
sellest, kuidas “otsijale on Issand tõotanud leidmist, 
koputajale avamist”. 

-.. me jutustame tulevasele põlvele Issanda kiitu- 
seväärt tegudest, tema vägevusest ja tema imedest, 


mis ta on teinud (Ps 78:4). Esikaanel: Saaremaa, Võru, Tallinn 

Seista USUS 


ja rahus 


2012. aasta on alanud erilise 
palveaastana 


Meenutagem vaid aasta alguse 
alliansspalveteenistusi paljudes Ees- 
timaa paikades, mis ühendasid 
Jumala lapsi erinevatest kogudustest 
ja kirikutest. Mööduv paastuaeg on 
olnud eriline palveaeg jätkuva üles- 
kutsega Eesti Evangeelse Alliansi 
peasekretäri kohusetäitja Indrek 
Luide poolt. Palveüleskutse on kõla- 
nud ka 28. juulil Tallinnas toimuva 
Kristuspäeva osas, kus Eestimaa 
kristlased kutsutakse palvetama 
Eestimaa ja rahva pärast. 

Ajakirjandusest on läbi käinud 
mõttevälgatused võimaliku maa- 
ilmalõpu teemadel. Maailm käärib. 
Meie ülesanne on seista usus ja 
rahus, mille annab meie südamesse 
ja hinge ülestõusnud Kristus! Issan- 
da Jeesuse pruudina valmistume 
kohtumiseks Temaga. Hea on teada, 
et Tema on surma ja patu väe võit- 
nud ning Tema ülestõusmise võidus 
võime elada ka meie. 

Tänutundega südames meenutan 
veebruarikuist Eesti Sõprade kohtu- 
mist doktor Eddie Foxi kodukogu- 
duses, Ühinenud Metodisti Kiriku 
Hermitage'i koguduses Nashville'is 
Tennessees. Kohtumisel oli tunda 
süveneva sõpruse seesmist jõudu 
ning edasiliikumise hoogu. Eesti 
Sõprade juhtimise vastutuse järgne- 
vaks perioodiks võttis endale taas 
meie kauaaegne sõber Harry Turner. 


2012. aasta on Eesti Metodisti 
Kirikule taas juubeliaasta 


9. juunil täitub 105 aastat päevast, 
mil Vassili Täht ja Karl Kuum maa- 
busid Roomassaare sadamas Saare- 
maa pinnal ning alustasid evangeel- 
se kuulutustööga. Viis aastat tagasi 
meenutasime neid sündmusi Saare- 
maal, kus külastasime ka Martin 
Prikase mälestuskivi Kudjape kal- 
mistul. Käesoleval aastal täitub 70 
aastat meie usumärtrite surmast 
1942. aastal, aga möödub ka 145 
aastat Karl Kuuma sünnist ja 80 aas- 
tat surmast. Nõnda on sel aastal 
meie väikese kiriku elus mitmeid 
daatumeid, mis väärivad meeles 
pidamist. Oleme kirikuvalitsuses 
arutanud Eesti Metodisti Kiriku 105. 
aastapäeva tähistamist Tapa kogu- 
duses, mis Mandri-Eesti esimese 
metodisti kogudusena tähistab juulis 
asutamise sajandat aastapäeva. Ta- 
pal on ka Karl Kuuma hauapaik. 

Olen palunud juubelipäevaks taas 
kokku kutsuda ülekirikulise ühend- 
koori. Jumala abiga tahame pidada 
Eesti Metodisti Kiriku 105. aasta- 
päeva tänujumalateenistuse meie 
Tapa koguduses laupäeval, 15. sep- 
tembril. Täpsema ajakava anname 
teada suve poole. 

Samas tahan kõiki kutsuda üles 
palvetama eelseisva Ühinenud Meto- 
disti Kiriku peakonverentsi pärast, 
mis peetakse 22. aprillist kuni 4. mai- 
ni 2012 Floridas Tampas (USA). 


SUPERINTENDENDILT HE 


Vaadake siis hoolega, kuidas te 
elate: mitte nagu arutud, vaid nagu 
targad, kasutades aega õigesti, sest 
päevad on kurjad. Seepärast ärge 
olge rumalad, vaid mõistke, mis on 
Issanda tahtmine. Ja ärge joovastu- 
ge veinist, millest tuleb liiderlik- 
kus, vaid saage täis Vaimu, lauldes 
omavahel psalme, hümne ja vaimu- 
likke laule, lauldes ja pilli mängi- 
des kogu oma südamega Issandale, 
tänades alati Jumalat ja Isa meie 
Issanda Jeesuse Kristuse nimel. 


Pauluse kiri efeslastele 5:15-20 


Õnnistatud 
ülestõusmisaega! 
Teie vend 
Kristuses 

TAAVI HOLLMAN 

JUTLUS 


Kümnisest 


PRIIT GREGORIOS TAMM 


Meie kiriku arengukavas 
on 2012. aasta kuulu- 
tatud kümnise ja hea 
majapidamise aastaks. 


atteuse evangeeliu- 

mi kirjakohta 22:21 

on võimalik käsitle- 

da mitme nurga alt. 

Mõelgem täna hoia- 
kutele, mida Jeesus selles esile toob. 
Mis on meil niisugust, mis kuulub Ju- 
malale? Rääkigem sellest otseselt ra- 
ha tähenduses ja Jumalale võlgnemi- 
se võtmes. 

Raha on küll ebamugav teema, 
aga mis parata - Jeesus on rahast 
palju kõnelenud. Teiseks — raha ja 
inimeste suhtumine rahasse on 
kõnekas ning religioosne teema, mis 
annab kiiresti ja kenasti teada, 
kellesse või millesse usutakse. 

Mis ja miks kuulub Jumalale? 

Esiteks paneme tähele, et meie an- 
nid Jumalale on võla tasumine, mitte 
ette- või isegi altkäemaks, et meil 
elus hästi läheks. Me ei anna Jumala- 
le selleks, et Temalt intressidega ta- 
gasi saada. See on eduteoloogia mõt- 
teviis. Me anname Jumalale tänus 
selle eest, mida Ta juba on meie 
heaks teinud. 

Ei maksa lähtuda eeldu- 
sest, et kui annan kirikule, 
annab Jumal minu isiklikule 
elule kuhjaga tagasi. Ena- 
masti see on nii, aga nagu 
öeldud — see pole eeldus, millest läh- 
tuda. Mõistmaks, kui naeruväärne 
on taoline teoloogia, piisab, kui vaa- 
tame, mis sai esimestest Jeesuse jär- 
gijatest, kes tõepoolest “investeeri- 
sid” kõik, mis neil oli, kui kasutada 
majandusteaduslikku kõnepruuki. 
Seega, kuidas läks Jeesuse jüngritel, 
kes olid teeninud ära villa ja parimad 
sõidukid? 

Jumalale ei ole 
meie raha vaja, 
ent meie jaoks 
on oluline anda. 


° annetused 
kiriku heaks 


Matteus sai Etioopias hukka mõõ- 
ga läbi. Markus suri pärast seda, kui 
teda oli lohistatud mööda Aleksand- 
ria tänavaid. Peetrus löödi Roomas 
risti pea alaspidi. Jaakobusel löödi 
Jeruusalemmas pea maha. Filippus 
poodi Früügias samba — otsa. 
Bartholomeus nüliti 
elusalt. Andreas seoti 
ristile, kust ta jutlustas 
oma piinajatele, kuni 
suri. Mattiast loobiti 
esmalt kividega, seejä- 
rel löödi ta pea otsast. Barnabas visa- 
ti Salonikis kividega surnuks. Ainult 
Johannes elas kõrge eani, ent seda 
pagenduses Patmose saarel. 

Kui ütleksin, et sinu annetustest ki- 
rikule saab alguse sinu majanduslik 
edu, siis valetaksin. Meie annid Juma- 
lale on tänu, mitte altkäemaks. See on 
tunnistus, et viimselt tuleb kõik Juma- 
la käest ja kuulub Jumalale. 


Andke nüüd keisrile 

keisri oma tagasi ja 

Jumalale Jumala oma! 
Mt 22:21 


Teiseks peame mõistma, et Juma- 
lale ei ole meie raha vaja, ent meie 
jaoks on oluline anda. On väär arva- 
ta, nagu ei saaks Jumal meie vahen- 
diteta oma plaani ellu viia. Saab küll. 
Taas kord: me ei anna Jumalale, ku- 
na Temal oleks midagi tarvis. Meil on 
tarvis anda! Aga miks? 


Materialismi ebajumala vägi 


Kõigepealt sellepärast, et võidelda 
materialismi ebajumalaga oma elus. 
Üks lugu räägib noorest mehest, kes 
otsis meeleheitlikult tööd. Ta palus 
Jumalalt abi ja leidiski töö, kus ta tee- 
nis kümme eurot nädalas. Noormees 
oli nii rõõmus, et tõotas sellest peale 
anda kirikule kümme protsenti oma 
sissetulekust. Nii andiski ta igal 
pühapäeval ühe euro. Varsti hakkas 
ta teenima sada eurot nädalas ja 
andis sellest ära kümme. Aja möödu- 
des hakkas noormees teenima järjest 
rohkem ja andis korralikult kümnen- 
diku ära, ent kui teenistus tõusis 
tuhande euroni nädalas ja kirikule 
tuli anda sada, oli sellest tema jaoks 
saanud rõhuv kohustus. Viimaks, kui 
ta oli hakanud teenima kümme tuhat 
eurot nädalas, ei suutnud ta taluda 
mõtet, et peab iga pühapäev andma 
kirikule tuhat eurot ning ta otsustas 
preestriga rääkida. Ta palus: “Kui ma 
selle tõotuse tegin, siis ma teenisin 
ainult kümme eurot nädalas. Siis 
tundus see protsent ära anda mõist- 
lik, aga nüüd on asjad teisiti! Kas sa 
saaksid mind sellest tõotusest vabas- 
tada?” Preester vastas: “Mu poeg, 
seda ma ei saa teha, küll aga võin 
palvetada, et sa hakkaksid jälle teeni- 
ma kümme eurot nädalas.” 

Materialism on väga petlik ja sur- 
mav. See on nagu narkosõltuvus. Asi 
käib tavaliselt nõnda: mida rohkem 
asju meil on, seda suuremaks kasva- 
vad meie vajadused. Luksusest saab 
norm, ja see, mis kord oli ekstrava- 
gantsus, muutub esmavajaduseks. 
Tunne süveneb, me tunneme, et ole- 


me veelgi enam ära teeninud, kuni 
materialism lahutab meid meie ligi- 
mesest ja viimselt Jumalast. Näiteid 
pole vaja kaugelt otsida: vaadake 


ne! Jumala lunastus ei ole sümbool- 
ne: päästan sind ainult pooltest su 
pattudest, ja elu, mille sulle annan, 
on selline enam-vähem lapitud vana. 


meie rahvaesindajaid 
— peaaegu igaüks, kes 
selleks on saanud, on 
tundmatuseni muutu- 
nud, tavalise inimese 
elust võõrdunud ega 


Jumala lunastus 


ei ole sümboolne: 


päästan sind 
ainult pooltest su 
pattudest, ja elu, 
mille sulle annan, 


Üks väidetavalt tõesti- 
sündinud lugu kõneleb 
kogudusest, kus vajati 
uut laekurit. Paluti koha- 
likku viljasalve juhatajat. 
Too oli nõus kahel tingi- 
musel: laekuri aruanne 


esinda enam inimest, 
kes teda on valinud. 

Just sellepärast kõ- 
neles Jeesus rahast 
palju. Mitte sellepä- 
rast, et Jumalal oleks meie raha tar- 
vis, vaid sellepärast, et meil on vaja 
anda, et murda materialismi eba- 
jumala vägi. Meil on tarvis tunnista- 
da tegudega sellest, et meie elu valit- 
seb Jumal, mitte ihnsus. 


Mida külvad, seda lõikad 


Ja viimaks: kui anname Jumalale, 
siis peab see tulema kõigepealt, n-ö 
esmaannina, mitte sellest, mis on 
jäänud järele. Kui üldse on jäänud. 

Inimene, kes usub Jumalat, ent 
kes ei usalda Teda, mõtleb nii: “Ärge 
paluge mul koguduse eelarvesse 
midagi lubada. Eks ma annan nii, 
nagu saan.” Mõte on selles, et ma 
annan siis, kui mul on midagi jäänud 
järele mu oma vajaduste rahuldami- 
sest. Elu näitab, et paljudel ei jäägi 
midagi järele. Tuleb hoopis puudu. 
Väga paljud kristlased annavad just 
sel põhimõttel: annan sellest, mis üle 
jääb, mitte sellest, mida olen saanud. 
Ja nõnda ongi nende annetus üksnes 
sümboolne. Sest sümboolne annetus 
tuleb sümboolsest usaldusest. Aga 
Jumala and meile ei ole ju sümbool- 


Tartu Kogudus õnnitleb 

Eevi Käer 5. veebruar 80 

Ernst Käer 20. veebruar 80 
Lehte Agate Vaasa 27. märts 90 


on selline 
enam-vähem 
lapitud vana. 


esitatakse alles aasta 
pärast ja selle aasta jook- 
sul ei tohi rahaasjade 
kohta esitada ühtegi küsi- 
must. Nõudmised olid kummalised, 
ent kuna teda tunti ausa mehena ja 
usaldati, ei hakanud keegi kahtlema 
ning ta võeti ametisse. 

Aasta pärast laekus aruanne: 
koguduse ehituslaen oli makstud, 
vaimuliku elatisraha tõstetud küm- 
me protsenti, koguduse pa- 
nus misjonitöösse oli kaks 
korda kasvanud, maksmata 
arveid polnud, kassa jääk oli 
märkimisväärselt plussis. 

Kogudus oli rabatud. Kui- 


Raha ja inimeste 
suhtumine 
rahasse on 

kõnekas ning 


ja proovige mind ometi sellega, ütleb 
vägede Issand. Tõesti, ma avan teile 
taevaluugid ja kallan teile õnnistust 
küllastuseni (MI 3:10). 

Mida külvad, seda lõikad. See, kes 
annab Jumalale ainult sellest, mis üle 
jääb, ei ole iialgi rõõmus andja. Sest 
ta annab alati raske südamega ja 
vastumeelselt. Ent see, kes annab 
Jumalale oma sissetuleku esmaanni, 
tunneb rõõmu ja rahuldust Jumala 
usaldamisest. Praktikas tähendab 
see seda, et annan kümnise kohe, kui 
olen saanud sissetuleku, mitte ei lük- 
ka seda edasi tulevikku. 

Meie annid on võlg, mitte altkäe- 
maks. Jumal ei vaja meie ande, meie 
vajame võimalust anda, et seista 
vastu materialismi ebajumalale. Ja 
me anname Jumalale kõigepealt, 
mitte riismetest. 

Viimaks, et keegi ei mõtleks, et 
pean kihutuskõnet 
kiriku kassa täitmi- 
seks, ütlen, et mul on 
üsna ükskõik, kui sa 
ei anna sentigi oma 
kiriku heaks. Jumala 


das oli see võimalik? Kust 
see raha tuli? Vaikselt vastas 
laekur: “Enamik teist tõi 
oma vilja meie salve. Aasta 


religioosne teema, 
mis annab kiiresti 
ja kenasti teada, 
kellesse või 
millesse tegelikult 


töö ei jää sellepärast 
tegemata. Mille pä- 
rast mul pole üks- 
kõik, on see, kas sina 


jooksul ma lihtsalt pidasin 
kümme protsenti teie eest 
kinni ja andsin teie nimel koguduse- 
le. Te isegi ei märganud seda ega 
tundnud sellest puudust!” 

Kas kujutate ette, mida võiksime 
teha Issanda heaks, kui oleksime val- 
mis andma vähemalt kümnise Juma- 
lale, kellele see ju tegelikult kuulubki? 

Tooge kõik kümnis täies mõõdus 
varaaita, et mu kojas oleks toitu, 


Tallinna kogudus õnnitleb! 
Marta Helene Oherde 1. jaanuar 90 
Elvi Kivi 5. jaanuar 80 
Elve Elson 7. jaanuar 75 
Marje Lõoke 20 jaanuar 60 
Eike Tammjärv 21. jaanuar 70 
Olav Pärnamets 25. jaanuar 75 
Moonika Randma 13. veebruar 65 
Helju Õiela Kivimägi 15. veebruar 80 
Hannes Sundja 16. veebruar 60 
Klaara Schönberg 25. veebruar 80 
Johanna Niidu 1. märts 75 
Ester Laar 1. märts 75 
Gerda Tartlain 9. märts 105 
Piibe Piirma 10. märts 40 
Velli Hollman 23. märts 70 
Helgi-Anne Trumm 27. märts 80 


usutakse. 


annad ennast Juma- 
lale — st kas sa tun- 
nistad Jumala oma elu allikaks ja 
ülalpidajaks. Ja kas sa elad vastavalt 
sellele tunnistusele: tänuliku inime- 
sena, kõiges Jumalat usaldava inime- 
sena, tuues Talle tagasi esmaanni 
sellest, millega Tema sind on õnnis- 
tanud. Aidaku elu Issand meid usal- 
dada Teda! 

Aamen. 


KIRIKUVALITSUS 
ÕNNITLEB! 


Olav Pärnamets 
25. jaanuar 75 
Rein Laaneser 19. jaanuar 45 
Joel Aulis 7. aprill 35 

MEILT JA MUJALT 


Kevadtalv kirikuvalitsuses 
pi jaanuaril pidas kirikuvalit- 
0. Tallinnas kirikukesku- 
ses 2012. aasta esimese koosoleku, 
mille avas vaimuliku sõnumiga Ar- 
tur Põld (Ps 42 ja Ef 6). Kirikuvalit- 
suse teisel koosolekul, mis peeti 10. 
veebruaril, rõõmustas kokkutulnuid 
vaimuliku sõnumiga Marjana Luist, 
kes kõneles Jumala armu vastuvõt- 
misest ning näitas YouTube'i videot 
(SkitGuys.com: Jesus £ Peter.flv), 
mille huvilised leiavad veebiaadres- 
silt http://www.youtube.com/vatch? 
v=300riNvwt90). 


«DICT 
WWwskitguys:com 


Kirikuvalitsus on kinnitanud kiri- 
ku ja seminari finantsaruanded, pi- 
danud nõu 2012. ja 2013. aasta eel- 
arve teemadel ning jälginud EMK-le 
finantsjuhi otsimise protsessi. Doku- 
mendihalduse vallas on otsustatud 
hakata digitaliseerima kirikuvalitsu- 
se dokumente alates 1. jaanuarist 
2012, tegeledes paralleelselt tagasi- 
ulatuva digitaliseerimisega ning 
paberkandjal dokumentide korras- 


tamisega. 


Kogudused kirikuvalitsuse 
pilgu all 

MK kogudustest on kirikuvalit- 
Es 2012. aasta alguses tutvu- 
tud lähemalt Reeküla, Ruusmäe, 
Narva ja Sillamäe koguduse rõõ- 
mude-muredega. 

Narva koguduse osas jäi positiiv- 
sena kõlama koguduse majandusli- 
ku olukorra paranemine, sest 2011. 
aastal on vahetatud keskküttekatel 
ja osaliselt renoveeritud elektrisüs- 
teem. Edasised tööd on kavas lõpe- 
tada kevadeks. Teisel korrusel on re- 
monditud kabinet, mis vajab mööblit 
ja kontoritehnikat. Kuigi eelarve jäi 
negatiivseks, on koguduse majan- 
duslik olukord hea. Rõõmu teeb, et 

rd 


A 


Õnnitleme abiellumise puhul 


Maire Ivanova ja Miika Latvala 
25. veebruar 


Andrus Kask ja Jelena 
Povilaviciene 
17. märts 


aeg-ajalt tuleb koguduse koosoleku- 
tele uusi inimesi. Suurim mure on 
seotud vajadusega pastori järele, kes 
elaks Narvas. Samuti vajatakse ve- 
nekeelse lastetöö tegijat. 

Reeküla koguduses on viimastel 
aegadel eriliselt aktiviseerunud 
noortetöö, mida juhatab Marjana 
Luist. Suurimad vajadusedki — muu- 
sikainstrumendid ja videoprojektor 
- on seotud noortetööga. Muret ja 
hingevalu tunneb kogudus meie rah- 
va pärast, mille osas saab loota üks- 
nes Jumalale. 

Ruusmäe koguduses on positiivne 
nii igapühapäevane pühapäevakool 
kui ka laste käsitööring, mis koguneb 
kaks korda kuus neljapäeviti. Rõõ- 
mustab, et koguduses on käima haka- 
nud mõned uued inimesed. Tänu Soo- 
mest tulnud toiduabile on aidatud abi- 
vajajaid. Suurim mure on koguduse 
rahaline kitsikus, eriti seoses asjaolu- 
ga, et 2012. aastal on vallal kavas 
renoveerida küttesüsteem majas, kus 
asuvad koguduse ruumid, mis tähen- 
dab suurt lisakulu. 

Sillamäe kogudus, millest andis 
ülevaate äsja kogudust visiteerinud 
superintendent, on pisike, aga liik- 
med kinnitavad üksmeelselt, et 
koguduse sisekliima on hea. “Tänu 
Jumalale, et see kogudus hingab,” 
kõlas superintendendi hinnang. 
Koguduse tööd on kergendamas hil- 
juti omandatud transpordivahend. 
Peetakse piiblitunde, koos käivad 
naised ja mõned lapsed. Sillamäe 
kogudus on väga aktiivne palvetöös. 

Superintendendi ettepanekul on 
kirikuvalitsus lisanud koguduse aas- 
taaruandele tänavu ka sisulist tööd 
kajastava küsimustiku, mis puudu- 
tab silmapaistvamaid sündmusi aru- 


andeaastal, peamisi probleeme, olu- 
lisemaid sihte ja plaane eelseisvaks 
aastaks ning tegevusi, mis on teosta- 
tud, lähtudes 2011. aasta aastakon- 
verentsil kinnitatud EMK rakendus- 


kavast. 


Jõhvi metodistid löövad kaasa 
puuetega laste päevakeskuse 
rajamises 

õhvis on aktiivselt tegevust alus- 

tanud MTÜ Puuetega Laste 
Tugikodu Päikesekiir, mille üks 
asutajaid on pastor Artur Põld ja 
mille tegevuses lööb aktiivselt kaa- 
sa EMK Jõhvi kogudus. Lastekes- 
kuse uksed on kavas avada juunis. 

Kõneldes puuetega laste tugi- 
kodu rajamisest veebruarikuu kiri- 
kuvalitsuses, ütles Artur Põld, et nii- 
suguse tugikeskuse rajamine on am- 
mune plaan. Spetsiaalselt selleks 
asutatud mittetulundusühingu tege- 
vust toetab USA heategevusorgani- 
satsioon StoneWorks International 
(www.stoneworksinternational.com/ 
sunbeam-the-beginning/), tänaseks 
on Jõhvi linnalt saadud 30 aastaks 
tasuta rendile üsna linna keskel 
(Sompa 5a) asuvad endise lasteaia 
ruumid. Et hoone on suur ja puuete- 
ga laste keskuse käsutusse läheb 
esialgu üksnes kaks tuba, on plaanis 
ülejäänud pind kulude katteks välja 
rentida. Samas hoones leiaksid pea- 
varju ka Jõhvi linnas avatud projekt 
Hea Tegu, samuti kristlik noortekes- 
kus, mis jätkaks paljuski varem hoo- 
nes toiminud linna noortekeskuse 
tööd. 

Remonditööd käivad, lastekeskus 
on plaanis avada 1. juunil 5-6 lapse- 
le, kuigi vajadusi oleks 145-le. Linna 
sotsiaalamet valmistab ette nimekir- 
ja lastest, kellega oleks vaja tegele- 
da. Koolitatakse töötajaid, kelle leid- 
miseks on välja kuulutatud kon- 
kurss. Abi keskuse käivitamiseks 
oodatakse Rootsist, USA-st, Norrast. 

Tugikeskuse käivitamise kava on 
pälvinud tähelepanu ka ajalehes 
Põhjarannik, kus 18. novembril 2011 
kirjutas keskuse rajamisplaanidest 
ajakirjanik Sirle Sommer-Kalda. 


Muu hulgas tsiteeris ta pastor Artur 
Põldu: “Meil on kogunenud välistoe- 
tajate raha 100 000 eurot ja sellest ei 
piisa, et ehitada Kooli tänavale uus 
hoone, nagu me algselt soovisime. 
Aga endise lasteaia renoveerimiseks 
kulub vähem raha. Lisaks puuetega 
laste keskuse avamisele saaksime 
toetada ja aidata taaskäivitada ka 
soiku jäänud noortekeskuse tööd. 
Tahaks anda sellele kesklinnas asu- 
vale majale kena välimuse ja hea 
kasutuse. Uue hoone ehitamise 
korral jääks keskuse rajamine 2-3 
aastaks toppama.” 

Tugikeskuse rajamist toetab igati 
Jõhvi linna sotsiaalamet. Põhjaran- 
nikus kinnitas Jõhvi vallavalitsuse 
sotsiaalosakonna juhataja Sirli Tam- 
miste, “et puuetega laste keskust on 
vaja ja selle rajamiseks puuduvad 
vallal endal võimalused. Seetõttu 
toetatakse mittetulundusühingu init- 
siatiivi.” 

Sotsiaalselt aktiivne Jõhvi kogu- 
duste pastor Artur Põld on 2012. aas- 
tal jõudnud juba ka üleriikliku Posti- 
mehe külgedele, kus teda on tsiteeri- 
tud artiklis “Eesti inimeste abivaja- 
dus püsib rekordtasemel”, mille 
autoriks reporter Oliver Kund 
(www.postimees.ee/702022/eesti- 
inimeste-abivajadus-pusib-rekord- 
tasemel/). 

Samuti on Postimees avaldanud 
tema Iisraeli reisi pildi, millelt on nä- 
ha, kuidas Templimäele püstitatud 
tellinguid katab Eesti lipu värvides 
palakas. Pilti saab vaadata aadressil 
http://www.postimees.ee/709048/pil- 
tuudis-eesti-trikoloor-juutide-puha- 


paigas/. 


Arhitekt Andres Toome ettekujutus Jõhvi puuetega 
laste päevakeskusest pärast hoone renoveerimist 
(pilt StoneWorks Internationali veebilehelt). 


Uue ühendkiriku moodusta- 
mist Rootsis juhib metodist 


ootsi metodistide 
Di moodus- 
tuva uue konfessiooni 
juhiks saab tõenäoli- 
selt Rootsi Metodisti 
Kiriku pastor Lasse 
Svensson = 

Rootsi kirikuelust ja 
uuest moodustuvast konfessioonist 
on Ühinenud Metodisti Kiriku Põhjala 
ja Balti piiskopkonna 2010. aasta 
keskkonverentsi järelkajas (Koduteel 
4/2010 (99); www.metodistikirik.ee/ 
koduteel/artikkel/905) pikemalt kirju- 
tanud keskkonverentsi delegaat Tar- 
mo Lilleoja. Uue -ühendkiriku 
(Affiliated United Church — Liitunud 
Ühendkirik) moodustamiseks on 
Rootsis soovi avaldanud Rootsi Mis- 
jonikirik, Rootsi Metodisti Kirik ja 
Rootsi Baptistiliit. 

Tänavu jaanuaris andis piiskop 
Christian Alsted teada, et uue kon- 
fessiooni juhiks on saamas Rootsi 
Metodisti Kiriku pastor Lasse 
Svensson. 

Lasse Svensson on töötanud mitu 
aastat Göteborgi Püha Jaakobi kiri- 
ku vanempastorina. Pool aastat taga- 
si paluti teda juhatama kolme kon- 
fessiooni oikumeenilist ühinemis- 
protsessi ja tänaseks on pastor 
Svenssonist kujunenud selle protses- 
si sisuline juht. Formaalsed valimi- 
sed toimuvad uue konfessiooni pea- 
konverentsil käesoleva aasta mais. 

Piiskop Alsted väljendas oma 
pressiteates uhkust selle üle, et uue 
konfessiooni loomise tööd juhib just 
metodisti pastor. Lasse Svenssonit 
abistavad selles vas- 
tutusrikkas töös pas- 
torid Olle Akholm ja 
Sofia Cammerin 
Rootsi — Misjonikiri- 
kust. Piiskop Alsted 
palus kõikide eestpal- 
vet Lasse Svenssoni 
eest, et Jumal annaks 
talle usku, tarkust, 
julgust ja jõudu vastu- 
tusrikka ülesande 


täitmisel. [7] 
KTI 


Foto: piiskopi pressiteade 

Arengukavakomisjon alustas 
sisulist tööd 


eedel, 10. veeb- 
Ri kogunes 
esimesele istungile 
EMK arengukava 
komisjon, mis 
esmase ülesandena 
püstitas vajaduse 
kaardistada, kuidas rakenduskava 
elluviimine on käivitunud. 

Avasõnad ütelnud superintendent 
Taavi Hollman rõhutas, et EMK ra- 
kenduskava peaks olema teine raa- 
mat Piibli kõrval, mida põlvedel lu- 
geda, küsides, kas selles raamatus 
on midagi, mida Jumal tahab meile 
ütelda. Superintendent rõhutas, et 
kui suudame rakenduskavast reali- 
seerida kas või 10 protsenti, oleme 
õigel suunal. Ka piiskop Alsted on 
tänaseks EMK rakenduskavaga tut- 
vunud ja oma märkused teinud. 

Komisjon alustas rakenduskava 
läbivaatamisega, et fikseerida, mille- 
ga on tegelema hakatud, ning mää- 
rata lähiaja prioriteedid nende vald- 
kondade hulgast, mille osas pole te- 
gevused veel käivitunud. Otsustati, 
et hinnates püstitatud eesmärke ja 
kiriku tänaseid ressursse, tuleks aas- 
taid 2011-2012 tõlgendada pigem 
kui rakenduskavaga tutvumise pe- 
rioodi ning pidada mõistlikuks ka- 
vandatavate tegevuste algus- ja lõpp- 
tähtaegade üldist nihutamist vähe- 
malt aasta võrra. 

Seoses läheneva EMK 105. aasta- 
päevaga peeti oluliseks rakenduska- 
va punkti 5.1.8 ning otsustati kuulu- 
tada välja EMK lipu ideekonkurss. 
Tööde esitamise tähtajaks määrati 
31. mai. Tähelepanu keskmesse tõu- 
sis ka EMK põhiõpetust tutvustavate 
materjalide loomine lastele ja noor- 
tele. Komisjoni esimees Marjana 
Luist jätkab olukorra kaardistamist 
ja suhtlemist rakenduskava vald- 
kondade eest vastutavate töötegija- 
tega. 

10. veebruaril arutasid komisjonis 
asju Taavi Hollman, Marjana Luist, 
Rein Laaneser, Artur Põld ja Kärt Jä- 
nes-Kapp. 

Pühakodade programm toetab 
EMK Haapsalu kogudust 


uinsuskaitseameti peadirek- 

tori käskkirjaga 8. veebrua- 
rist 2012 on EMK Haapsalu kogu- 
dusele eraldatud 6000 eurot katuse 
restaureerimiseks. 

Koguduse plaanidest seoses selle 
rahaeraldusega on pastor Urmas 
Rahuvarm lubanud kirjutada edaspi- 
di. 

Pühakodade programmi kogu- 
maht 2012. aastal on 722 800 eurot, 
millest näiteks Hageri vennasteko- 
guduse palvela katuse, seinte ja la- 
gede avarii restaureerimiseks on 
eraldatud 18 600 eurot. Toetust on 
jagunud ka Podmetsa tsässonale, 
Mustvee vanausuliste kirikule ja mit- 
metele teistele pühakodadele. 


EMK viisteist aastat 
Leuenbergi osaduses 


eebruari alguses möödus viis- 
teist aastat EMK liitumisest 
Leuenbergi kirikuosadusega. 
Veebruari alguses kogunes Tallin- 
nas 9. istungile kolmeteistkümneliik- 
meline nõukogu, mis juhib täiskogu- 
devahelisel perioodil Evangeelsete Ki- 
rikute Osadust Euroopas (EKOE), na- 
gu Leuenbergi osaduskonda alates 
2003. aastast nimetatakse. EKOE on 
tähtsaim evangeelsete kirikute ühen- 
dus Euroopas, kuhu kuulub rohkem 
kui sada kirikut kõigist Euroopa maa- 
dest. Tallinnas tehti ettevalmistusi 
Euroopa evangeelsete kirikute täisko- 
guks, mis peetakse sügisel Firenzes. 
Istungi raames mõeldi korduvalt 
ka oikumeenilisele suursündmusele, 
mis leidis Tallinnas aset 15 aastat ta- 
gasi (vt Rein Laaneseri artiklit Kodu- 
teel 1/1997 (26)). Nimelt toimus 
2. veebruaril 1997 Mere puiestee 
kirikus pidulik jumalateenistus, 
mille raames ühinesid toonase 
Leuenbergi osaduskonnaga paljud 
Euroopa metodistid (kolm keskkon- 
verentsi ja neli rahvuslikku kirikut), 
teiste hulgas Eesti Metodisti Kirik. 
Reede, 3. veebruari pärastlõunal toi- 
mus sellega seoses EELK kutsel 

Eesti Sõprade kohtumine 2012 


esti Sõprade (Friends of 

Estonia) kohtumise päevadeks 
17.-18. veebruaril 2012 USA-s 
Nashville?is oli FOE esimees Harry 
Turner kokku pannud väga pinge- 
lise programmi. 

Superintendent viis Eesti Sõpra- 
dele muu hulgas kingituseks kaasa 
ca 80 Tallinna koguduse pühapäeva- 
koolilaste valmistatud kaarti. 

Eesti Sõprade kohtumisel kokku 

andud annetustest on otsustatud 
muu hulgas toetada ka ajakirja 
3 Koduteel väljaandmist. 


Koduteel 


Fotod 


Toomas Pajusoo 5. veebruaril Tallin- 
na Jaani kirikus. 


pidulik õhtusöök, kus osalesid ka 
1997. aastal EMK superintendendiks 
olnud Olav Pärnamets ning praegu- 
ne superintendent Taavi Hollman. 
Pühapäeval, 5. veebruaril kell 
kümme algas EELK Tallinna Jaani ki- 
rikus ühine pidulik jumalateenistus, 
kus peapiiskop Andres Põdra, EKOE 
presidendi Thomas Wipfi, peasekre- 
täri piiskop Michael Bünkeri (jutlus- 
tas), praost Jaan Tammsalu, õpetaja 
Arne Hiobi jt kõrval teenis ka EMK 
Tallinna koguduse pastor Toomas Pa- 
jusoo, kes luges kirjakoha, osales ki- 
rikupalves ja jagas armulauda. Tänu 
Leuenbergi kirikuosadusele, millega 
ühinenud kirikud tunnustavad ühist 
kantslit ja armulauda, sai täie õiguse- 
ga olla naaberkirikus armulaualine 
ka metodistide ajakirja toimetaja. 


SPEci 
GUESS 
3 
FROM ESTONIA 


EA 
Sunday, 
February 19 


Eesti Sõprade kokkusaamisel 
Nashville'is Hermitage'i koguduses. 


Fotod: TAAVI HOLLMAN 


Tallinna kogudus sai 90 


uubeliaastapäeva jumalateenis- 

tust ja pärastist kohvikuosadust 
peeti Tallinnas 4. märtsil, päev pä- 
rast koguduse ametlikku asutamis- 
kuupäeva ehk 3. märtsi. 

Nii õhtul kui hommikul meenuta- 
ti koguduse ajalugu, pastoreid, töö- 
tegijaid ning vaadati rohkesti pilte. 
Erilise hõngu lisas aastapäevaüri- 
tustele meie kiriku suurmeeste 
Aleksander Kuuma ja Hugo Oengo 
meenutamine helis: hommikusel 
teenistusel kuulas kogudus kümme- 
konna minuti pikkust lõiku Aleksan- 
der Kuuma jutlusest, mille ta on pi- 
danud 26. jaanuaril 1975 Mere 
puiestee kirikus, ning õhtul samasu- 
gust lõiku Hugo Oengo jutlusest 
9. juulist 1978. Hommikusel teenis- 
tusel astus üles koguduse ühend- 
koor ja õhtul ansambel “Sela”. 

Veebruaris tähistati 55 aasta möö- 
dumist Tallinna koguduse venekeel- 
sete jumalateenistuste algusest 
Mere puiestee palvelas, ent nagu 
võib lugeda EMK sajanda aasta- 


Kirikuvalitsus avaldab kaastunnet 
Priit Tammele ema 


Liili Tamme 
3.08.1939 — 4.01.2012 
surma puhul. 


Kirikuvalitsus avaldab kaastunnet 
Rein Laaneserile isa 


Aksel Laaneseri 
24.02.1930 — 29.11.2011 
surma puhul. 


päeva puhul üllitatud juubelikogu- 
mikust, käivitus vene töö Tallinna 
koguduses kohe pärast koguduse 
asutamist 90 aastat tagasi, mil seda 
vedasid Hjalmar Salmi (1922-1923), 
Benjamin Neljubin (1924-1926), 
Adolf Bergmann (1926—1928) ja eda- 
si pikemat aega Adalgoth Seck 
(1928-1939). 

KT ja ÕIE PUIDET 


ÜMK Põhja-Euroopa ja Euraa- 
sia Keskkonverentsi koosolek 


-11. märtsil peeti Kopenhaa- 
nd en piiskoppide Christian 
Alstedi ja Hans Växby juhtimisel 
Põhja-Euroopa ja Euraasia Kesk- 
konverentsi nõukogu kevadine 
koosolek. Eesti Metodisti Kirikut 
esindasid superintendent Taavi 
Hollman ja ilmikdelegaat Tarmo 
Lilleoja. Kahel päeval arutati mit- 
mesuguseid päevateemalisi küsi- 
musi. 

Koosolek algas piiskop Alstedi 
sõnumiga, mis puudutas tänase 
Euroopa viletsat vaimulikku olukor- 
da ja vajadust uue kristliku misjoni 
järele meie endi kodumaal. Piiskop 
andis ülevaate ka ÜMK ülemaailm- 
sest tervishoiualasest projektist 
Global Health, sidudes selle olemu- 
se Jeesuse enese tervendaja rolliga. 
Tervis toob inimellu muudatuse. 

Keskkonverentsi jooksvate küsi- 
muste hulgas arutati järgmist: kinni- 
tati mitmesugused aruanded ja eel- 
arved, pöörati tähelepanu kokku- 
hoiu vajadusele seoses rahaliste va- 

hendite vähenemisega, muu hulgas 
ka Rootsi Metodisti Kiriku lahkumi- 
se tõttu ÜMK-st, tutvuti ettepaneku- 
tega Rootsis loodava uue denomi- 
natsiooni ja ÜMK edasise koostöö 
osas, otsustati suurendada aasta- 
konverentside delegaatide arvu 
Keskkonverentsil ning julgustati 
kaasama delegaatide hulka rohkem 
noori, kinnitati mitmed kirikukorra 
muudatused, arutati praktilisi küsi- 
musi seoses järgmise Keskkonve- 
rentsi kokkukutsumisega ja Euraa- 
sia uue piiskopi valimistega. Lisaks 
muule tehti üks praktiline ja inno- 
vaatiline otsus: lõpetatakse uue, pa- 
randustega kirikukorra raamatu 
trükkimine iga nelja aasta järel ning 
minnakse täielikult üle digitaalsele 
väljaandele. 

Järgmine Põhja-Euroopa — ja 
Euraasia Keskkonverents koguneb 
17.-21. oktoobril Leedus Kaunases. 

TARMO LILLEOJA 


Eesti Kirikute Nõukogu kogu- 
nes Tallinna metodisti kirikus 
eljapäeval, 15. märtsil peeti 
Eesti Kirikute Nõukogu korra- 
line töökoosolek Tallinna Metodis- 
ti kirikus. 

Koosoleku päevakorras olid muu 
hulgas EKN-i 2012. aasta eelarve 
arutelu, oikumeeniliste projektide 
2012. aasta finantseerimistaotluste 
kinnitamine, meedia- ja teoloogia- 
komisjoni töö. Kohalike omavalit- 
suste ja koguduste koostöö arenda- 
mise kontseptsiooni tutvustas Avo 
Üprus, juulis toimuva Kristuspäeva 
tänu- ja palveteenistuse kohta jagas 
infot Lehari Kaustel. Koosoleku järel 
esitleti aatriumis raamatut ,Jätku- 
suutlik lastetöö koguduses”. 

Eesti metodi 
grand old ma 


Kolmapäeval, 25. jaanuaril tähistas 
pastor OLAV PARNAMETS 75. sünni- 
päeva. Pühapäeval, 29. jaanuaril 
peeti sel puhul Tallinna metodisti 
kirikus tänuteenistus. Tervitusi ütle- 
sid oikumeenilised külalised ja oma 
kiriku kaastöölised. Kiriku aatriu- 
mis oli kaetud sünnipäevalaud. 


Kell viis pealelõunal alanud osadusõhtu alustuseks laul- 
sid kokkutulnud “Suur on Su ustavus”, mille sissejuha- 
tuseks rõhutas pastor Toomas Pajusoo, et üksnes tänu 
Issanda ustavusele on ka vend Olav Pärnamets võinud 
need pikad aastad, mis Jumal on talle kinkinud, teenida 
Tema riiki. 

Loetud kirjakohad pärinesid Nutulauludest (3:21—26) 
ja Matteuse evangeeliumist (6:21-34). Palves toodi Ju- 
mala ette nii juubilar kui juubeliõhtu. Toomas Pajusoo, 
kes teinud vend Olav Pärnametsaga koostööd alates 
aastast 1990, andis ülevaate tema elukäigust. 

“Me oleme täna kogunenud siia, et tänada Jumalat si- 
nu eest!” sõnas oma tervituse alustuseks superintendent 
Taavi Hollman, lugedes seejärel ette piiskop Christan 
Alstedi tervituse: “Armas vend Olav Pärnamets. Sel sinu 
pidupäeval soovin sulle Jeesuse Kristuse nimel armu ja 
rahu. Tänan Jumalat iga kord, kui ma sinu peale mõtlen, 
kõige selle eest, mida Tema on teinud sinu elus ja sinu 
elu kaudu paljude aastate jooksul Eesti Metodisti Kiri- 
kus. Kui inimesed üle kogu maailma räägivad Eesti Me- 
todisti Kirikust, siis nad nimetavad alati sinu kui eesti 
metodismi grand old man'i nime. Sinu märkimisväärne 

Olav ja Urve Pärnamets 29. jaanuaril 2012. 


ja kauaaegne juhtimine, soe süda ning alandlik meelsus 
ja üle kõige pühendumine Jeesusele Kristusele on inspi- 
reerinud ja õnnistanud paljusid. Sa oled teeninud kirikut 
ustavalt ja hästi koos oma armsa abikaasaga, keda Jumal 
on Sinu kõrvale andnud. Ja sinu süda ja sinu teenistus 
avaldab ikka veel mõju tervele kirikule. Koos metodisti- 
dega üle kogu maailma annan ma tänu Jumalale Eesti 
Metodisti Kiriku eest ja tahan sulle soovida südamest õn- 
nistust sinu 75. juubelisünnipäeval. Tervituseks tahan lu- 
geda tõotuse, mis on kirja pandud Õpetussõnade 9. pea- 
tüki salmidesse 10 ja 11: “Issanda kartus on tarkuse al- 
gus ja Kõigepühama äratundmine on arukus. Sest minu 
läbi saavad su päevad paljuks ja su eluaastad jätkuvad.” 
Jätkugu Jumala õnnistus ja juhtimine sinu üle, kui sa lii- 
gud nendes Jumala tõotustes eelolevatel aegadel!” 

Taavi Hollman edastas ka kirikuvalitsuse tervituse 
(Ps 27:1) ning kinkis juubilarile mälestusteraamatu, kus 
seisis üksnes pühendus ja kirjakoht Malaki raamatust 
(3:16): “... tema palge ees kirjutati mälestusraamat nende 
heaks, kes kardavad Issandat ja austavad tema nime.” 
Tuues välja tõsiasja, et pooled EMK rajatud kogudustest 
on alguse saanud selle 26 aasta jooksul, mil Olav Pärna- 
mets on olnud EMK superintendendiks, julgustas Taavi 
Hollman juubilari kirja panema mälestusi, mis seotud eri- 
nevate kogudustega, kirikutega, töötegijatega. Et järeltu- 
levad põlved saaksid ka osa sellest pärandist, mida tema 
on kogenud, näinud, tajunud ja läbi elanud. Et see pagas, 


Fotod: Koduteel 


mida Jumal on Olavile and- 
nud, julgustaks teisi ja saaks 
õnnistama kogu kirikut. 

EELK tervitused andis es- 
malt edasi piiskop Andres Põ- 
der: “Väga austatud juubilar, 
armas vend Olav Pärnamets. 
Õnnitlen sind sinu tähtsal 
sünnipäeval Eesti Evangeelse 
Luterliku Kiriku ja kirikuvalitsuse poolt ning teen seda 
Issanda sõnaga apostel Paulusele (2Kr 12:9). See kirja- 
koht on meie luterlikus kirikus, aga ka vennastekoguduse 
loosungiraamatu järgi selle aasta juhtsõnaks. Küllap sa 
tead, kuidas see kõlab: “Issand ütleb: “Sulle saab küllalt 
minu armust, sest vägi saab nõtruses täie võimuse!” 

Piiskop Andres Põder jätkas meenutustega sellest, et 
Olav Pärnamets asus vaimuliku töö juurde päris raskel 
ajal, kui õppimisvõimalused olid kitsad ja kesised ning 
tulevik tundus inimliku pilguga päris tume. Aga Issanda 
valgus ja julgustus andis jõudu. 

Piiskop jätkas: “Ka meie luterlastena oleme võinud si- 
nus kogu aeg kogeda seda tõeliselt siirast venda. Kui 
meil on olnud tähtpäevi, oikumeenilisi üritusi, oled sa 
alati olnud väljas. Ma mäletan aastate tagant, kui sa oled 
öelnud tervituse metodisti kiriku poolt, ja see on aidanud 
mul avardada oikumeenilist pilku. Ära tunda, et tõepoo- 
lest — teised kirikud ei ole konkurendid, nad on meie 
kaastöölised Issanda põllul, õed ja vennad. Aitäh sulle 
selle siira südamliku vendluse eest, mida sa isiklikult, 
aga kogu metodisti kiriku nimel oled jaganud! 

Mul on hea meel meelde tuletada ühte väga tähtsat ja 
olulist sammu, millest täna ei ole veel räägitud. /.../ Täp- 
selt viisteist aastat tagasi, 2. veebruaril, liitus Eesti Meto- 
disti Kirik Leuenbergi konkordiaga. /.../ See, tänase 
nimetusega Evangeelsete Kirikute Ühendus Euroopas, 
tähendab ju ka kantsli ja armulaua osadust, see tähen- 
dab tõsist kiriklikku osadust. Suuremat osadust ei saagi 
olla enam, kui see püha õhtusöömaaja ja ühise evangee- 
liumi osadus. See on ka Sinu töö tulemus. Aitäh selle 
eest, armas vend. 

Soovime meie kiriku poolt sulle seda lõppematut Issan- 
da armu. Kandku see sind! Andku seda vaimuväge, ka 
siis, kui võib-olla aastad tahavad teha oma tööd. Liha võib 
nõder olla, aga vaim, see on valmis. Ja Issand laseb sul 
kirjutada sinna raamatusse, mis sulle kingiti, mitte ainult 
mineviku mälestusi, vaid ma usun, hea sõnumi ka tulevas- 
tele põlvedele ning ehitada ka oma kirikut ja Jumala riiki 
meie rahva keskel. Aitäh ja palju Jumala õnnistusi!” 

Praost Jaan Tammsalu alustas oma tervitust, meenu- 
tades üht juudi ütlemist, et kui peres ei ole vana meest, 


EELK tervituse andis edasi 
Andres Põder. 


piiskop = Tervitussõnu Paidest tõid Johannes ja Reet 
Kakko. 


tuleks ta peresse osta: “Tallinna metodisti kogudusel 
pole vaja kulutusi teha, teil on olemas. Psalmist ütleb, 
et alandlikud pärivad maa ja tunnevad rõõmu suurest 
rahust. Kui ma ütlen või kuulen sõna talv, siis ma 
mõtlen külmale ja lumele; lumele, mida vahel on ja mida 
vahel pole. Kui ma ütlen või kuulen nime Olav Pärna- 
mets, siis ma mõtlen soojusele, sõbralikkusele, heale 
häälele, ja need on nii kaua olnud, kui mina Sind 
mäletan. 

Kui ma mõtlen, et mu sõber on saanud 75-aastaseks, 
siis tuleb mul üks lustakas mõte. Mul tuleb veel kaks- 
kümmend aastat oodata, millal Olav Pärnamets annab 
välja oma esimese plaadi. Kuulasin eile Olavi peale 
mõeldes bluusi suurkuju Pinetop Perkinsi plaati, mille ta 
tegi koos oma sõpradest muusikutega oma 95. sünnipäe- 
val. Ja teate, see on üks väga võimas plaat. Mees mängib 
klaverit imeliselt. Ta laulab peaaegu sama sügava hääle- 
ga, nagu Olavi hääl on praegu. Seitsmekümne viie aasta- 
selt musitseerib ta võimsalt sellises ansamblis nagu 
Muddy Waters, seitsmekümneviieselt jõuab ta oma 
esimese sooloalbumini ja üheksakümne kahe aastaselt 
antakse talle elutöö Grammy. Nii et on veel, mille poole 
püüelda. 

Ma tänan Sind, Olav, Tallinna praostkonna luterlike 
koguduste ja vaimulike nimel kõige ilusa eest, mida sa 
oled selles suures linnas teinud. Sa oled olnud see 
vaimulik, see kirikupea, kellega on olnud hea ja lihtne 
suhelda. Jalad ei ole sinuga kohtudes kunagi värisema 
hakanud. Süda on soojaks läinud ...” 

Aatriumis jätkati tervitustega kogudustelt, teiste 
hulgas kõneles ka Olav Pärnametsa esimese koguduse, 
Paide koguduse praegune pastor Johannes Kakko, ning 
kuulati ära kirjalikult saabunud õnnistussoovid. Söödi ja 
joodi, vaadati pilte, jagati kingitusi. Õhtu lõppes toreda 
perepildi tegemisega. 

Tervituse ütlesid ka õpetaja Ove Sander, pastor Rein 
Uuemõis, piiskop Ago Lilleorg, seminari dekaan Anne 
Saluraid. Juubilar peatus vastukõnes eeskätt Jumala 
armu teemal, öeldes, et arm on see, mida ta elus on 
kõige rohkem vajanud ja mida Jumal on talle heldelt 


jaganud. 

A NOORTE NURK 


Jõulu- 
näidendiga 
tuuril 


MARJANA LUIST 


Juba aastakümneid on Reeküla 
koguduses jõuluõhtu jumalateenistuse 
kulminatsiooniks olnud laste ja 
noorte jõulunäidend. 


2011. aasta lõpus õppisid pühapäevakooli lapsed ja 
noortegrupi noored selgeks südamliku jõulunäidendi 
“Eve jõulusoov”, mis räägib ühest purunenud perekon- 
nast, andestamisest ja leppimisest. 

Nukud ja mänguautod, uisud ja jalgrattad, Wii män- 
gud ja põrkepallid. Laste jõulusoovidel ei ole lõppu. Aga 
Eve ainukene soov on, et isa koju tuleks. Alkoholiprob- 
leemid on Eve vanemate vahele sügava lõhe tekitanud. 
Isa lubadused end muuta jäävad üksnes sõnadeks. 
Ema kannatus katkeb ning ta ajab isa kodust minema. 
Eve tunneb väga suurt puudust isast ja palub Jumalat, 
et tema vanemad jälle ära lepiksid. Usu läbi Jumalasse 
leiab Eve ema jõudu oma mehele andestada, kuid 
meest üles leida tal enam ei õnnestu. Tööotsingud on 
Eve isa viinud teise linna. Ühel õhtul satub ta ühe kiri- 
ku pühapäevakooli jõuluõhtule, kus vestlus koguduse 
pastoriga annab talle kindlust, et ka tema elu võib 
muutuda. Kirjas kodustele palub isa andestust ja või- 
malust uueks alguseks. Eve ja tema ema onisa kirja üle 
väga õnnelikud ning vastavad, et ootavad teda koju. 


Harjutamine jõuluprogrammiks: Merlin Raev, Õnne 

Kull, Berit Murd, Kätriin Kaunis, Karoliina Murd, Kaidi 
Kaunis, Merili Jõgi; tagareas Meelika Seppel, Aureelia 
Kald, Diana Turja. 

2010. aasta jõulud: esireas Marju Väli, Virge Väli, Johan- 
na Maripuu ja Anita Heinmets; keskmises reas Riine 
Tiirik, Meelika Seppel ja Maria Maripuu; tagareas Merlin 
Raev, Jonne Tapo, Jana Kesküla. 


Kui varasematel aastatel on Reeküla laste ja noorte 
jõulunäidendit esitatud vaid ühel korral — koguduse jõulu- 
jumalateenistusel, siis tänavu otsustasime oma jõulunäi- 
dendit pakkuda ka teistesse kohtadesse, et rohkem ini- 
mesi näidendist rõõmu saaks tunda. Käisime esinemas 
Muhu noortekeskuses, Aste klubis, Valjala rahvamajas, 
Kuressaare nelipühi kirikus, Püha kirikus, Kuressaare 
metodisti kirikus. Näidendi esitamine pakkus rõõmu ja 
põnevust nii tegijatele kui ka vaatajatele. 

Etenduse valmimisel ja esitamistel oli meile suureks 
abiks Kaali kooli huvijuht Krista Kütt, kes õpetas lastele 
selgeks laulud ja juhendas näitlemisel. Pihtla vallavalit- 
sus toetas etenduse “tuuri” transpordiga ning andis ra- 
halist toetust vahendite ostmiseks. 

Etenduses osales kokku 15 tublit last ja noort. jõi 


Noo j j 
Jana Kesküla ana juures: Diana Turja 
le Ta » Meelika Seppel, Onne Kull ja 


Fotod: Marjana Luist ja Reeküla noored 


MEELIKA SEPPEL, RIINE TIIRIK, 
MERLIN RAEV 


Reeküla koguduse noor- 
tetöös on toimumas suu- 
red muudatused. Jumal 
tegutseb, uuendab meie 
soove ja annab indu. 


oortekaid oleme juba 

ammu pidanud. Ole- 

me ikka kogunenud 

Marjana juures ja 

veetnud koos toredalt 
aega, kuid viimasel ajal on asjad 
muutumas. Näeme rohkem “üllata- 
jaid”, kes kasvavad nii kiiresti ja 
vaikselt, et kui seda lõpuks märka- 
me, oleme väga imestunud. Seega on 
koos veedetav aeg viimasel ajal tei- 
senenud. 

Noorte arvamused noortekatest 
on ikka positiivsed ja loodame, et 
seegi traditsioon jätkub ja muutub 
aina paremaks. 

Mõnede noortekatel osalejate ar- 

vamused: 
H “Minule meeldib noortekas kõik, 
mida me teeme, 100 protsenti. Minu 
arust on seal väga head mängud ja 
seltskond ja kõik, mis teeme ja räägi- 
me, on Super. Ma naudin kõike! 
Aitäh, Marjana, et viitsid meiega nõn- 
da tegeleda.” 


l: Di 
Linnamäng pidžaamapeo aja 
Õnne Kull, Meelika Seppel. 


Ägedad 
noortekoosolekud 


iana Turja, Merlin Raev, 


m “Mulle meeldib noortekatel käia, 
sest seal on lõbus, seal saab rääkida 
kõigest, millest tahad. Saab rääkida 
Jumalast ja sellest, mida neist asja- 
dest tead ja mõtled. Sellest saab 
noortekates palju rohkem teada kui 
tavaliselt koolis ja muudel välisüri- 
tustel.” 

m “Kõik on hea ja huvitav, eriti siis, 
kui on sõnumi osa. Põnev on. Mulle 
väga meeldib.” 


M u Vä 
ja Margus Väli, 0% 


H “Mulle meeldib 


kõige rohkem, et on ülistuslaulud ja 
sõnumiosa.” 
Samuti on meie noortekoosolekud 
viimasel ajal väga ägedaks läinud. 
Üks selle näitajaid on tõsiasi, et koos- 
olekud venivad alati pikaks ja kellel- 
gi pole kiiret lahkuda. Noored on 
tublid tunnistama, oleme moodusta- 
mas oma ülistusgruppi. Niisugust 
gruppi oleme soovinud juba pikka 
aega, aga seni on asi alati vaikselt soi- 
ku jäänud. Ent pä- 
rast ühte koosole- 
kut, kui meil oli 
külas ülistusgrupp 
Siioni = kogudu- 
sest, otsustasime, 
et vaatame, mis 
välja tuleb. Prae- 
gu oleme kõik tu- 
lemusega rahul 
ja loodame, et 
Jumala — abiga 
võime varsti ise 
oma koguduses 
ülistust läbi viia. 


REEKÜLA koguduse 


noortetöö 
on tuul tiibades 


Aeg-ajalt oleme korraldanud pid- 
žaamakaid, kus noored tulevad kok- 
ku, et veeta ühiselt koos kogu öö. Eri- 
ti lahe oli viimane rahvusliku temaa- 
tikaga pidžaamakas. Mängisime hi- 
liste öötundideni mänge ja õppisime 
koos Jumalat tundma. Üritus aitas 
meil ka üksteist paremini tundma õp- 
pida. Järgmisel päeval ei tahtnud 
keegi ära minna. 

Oleme tänulikud oma noortejuhi- 
le, kes on alati toetamas ja õpetamas, 
ning muidugi igale noorele, kes oma 
kohalolemisega teeb noortekad palju 
huvitavamaks ja on meid üllatamas. 
Kuid kõige suurem tänu kuulub siiski 
Jumalale, et Ta on meile andnud nii 
vägeva noortegrupi ja on alati meie 
juures. 


Pidžaamapidu “Rahvused”: esimese reas 
Margus Väli, Age Heinmets, Riine Tiirik, 

Diana Turja, Meelika Seppel, Merlin Raev, 
Marjana Luist; tagumises reas Jonne 
Tapo, Marju Väli, Kailiis Rannik, Onne Kull, 
Anita Heinmets. 


Heinmets, Riine Tiirik, 
Turja- 


iiatisanald: Age 
Meelika Seppel, Diana 

KIRIKUELU 


õru Elupuu 
oguduse imedest 


THEA KANT 


Võru Elupuu kogudus alustas juurdeehitusega 
2007. aasta 27. mail, EMK 100. aastapäeva ürituste 
raames. 2012. aastaks on tööd edenenud nii kauge- 
le, et 1. ülestõusmispühaks on kavandatud hoone 


vana osa taaspühitsemine. 


uurdeehituse nurgakivi pü- 
hitseti 2007. aasta oktoobri 
alguses, samal aastal valmis 
vundament. 2008 pandi pai- 
ka vajalik torustik ja valati 
põrand, 2009. aastal hakkasid kerki- 
ma müürid. 
Ususamm 


Tõeline ususamm astuti 1. augus- 
til 2010, kui kogudus oma armsast 
hoonest välja kolis (ehitaja esialgsel 
hinnangul paariks kuuks), et vana ja 
uus osa ühendada, katus ümber ehi- 
tada ja katta ning vana osa rekonst- 
rueerida. Koguduse ajutiseks Jumala 
teenimise paigaks sai Eesti Päästear- 
mee Võru korpus ning kuu hiljem 

kolisime kontori Võru polikliiniku 
kolmandale korrusele. 

Peagi muutus hoone tundmatuse- 
ni: kogu vana sisu lõhuti välja ja mi- 
tu nädalat seisis see katuseta. Mit- 
med koguduseliikmed avaldasid 
kartust, et äkki oleme teinud vea, 
kuid tagasiteed enam ei olnud. 2010. 
aasta detsembriks oli katuseraha 
peaaegu koos, kuid siis saabus karm 
talv, mis tõi kõikide aegade suurima 
lume ning tööd said jätkuda alles pä- 
rast sula. 

Otsustasime jätkata vana osa töö- 
dega: ventilatsiooni-, elektri- ja sig- 
nalisatsioonitööd, vahelagede ehitus 
ning rekonstrueerimine. 2011. aasta 

Arhitekt Jüri Pilliroo (Loob Projekt OÜ) eskiislahendus Võru kirikuhoonele. 


läbimurde tõi VIM-grupp (Volun- 
teers in Mission) Ühinenud Metodis- 
ti Kiriku First Broad Streeti kogudu- 
sest. Kahe nädalaga lõhuti vana ter- 
rass, soojustati hoone vana osa, kae- 
vati kraav ühinemiseks linna kesk- 
küttega, pahteldati, paigaldati teise 
korruse lagi. 

Augustis aga olime taas Jumala 
ees, sest raha oli otsas, kuid arved 
ootasid maksmist. Võtsime tuumik- 
grupiga palvepäeva, kus seisime Ju- 
mala ees. Järgmise päeva hommikul 
kuulsime, et üks kinnisvara oli just 
sel päeval maha müüdud. Saime kõi- 
ge põletavamad arved makstud. 
Imed jätkusid, Eesti ettevõttest 
Artlink saabus 20 000 eurot, kiriku- 
valitsus toetas 13 700 euroga, lisatoe- 
tus 22 000 eurot tuli Kingsporti kogu- 
duselt. Korrastasime hoone esise: va- 
lasime terrassi ja panime asfaldi. 
Prioriteediks võtsime katusetööd, 
mis algasid 2. novembril. Imed jätku- 
sid: november oli imeliselt päikseline 


ja kuiv. Lumesadu algas päeval, mil 
katusele sai paigaldatud viimased 
osad. 


Aldersgate'i grupp innustas 


2. oktoobril oli Võrus Aldersgate'i 
grupp, kes palvetas ehitusel. Jumal 
andis neile ka mitmeid julgustusesõ- 
nu koguduse kohta. Nad õpetasid 
ning innustasid tegema iga päev ehi- 
tusel palvekõndimist, kuulutades 
maad Issandale ning õnnistades töö 
kulgu. See on saanud meile harju- 
museks — enne iga tööpäeva algust 
kõnnib pastor Kaupo kolm korda 
ümber kiriku ja õnnistab nii tööme- 
hi, ehitust kui tänava elanikke. Pea- 
aegu iga kord annab Jumal erilisi 
võimalusi möödujatega kontakti 
luua, palvetada. Mitmed naabrid on 
hakanud asja üle teisiti mõtlema. 


Edasine oli Jumala käes 


Detsembri alguseks oli siiski sel- 
ge, et olemasolevast ressursist vana 
osa renoveerimise lõpetamiseks ei 
piisa. Oktoobris esitasime lisatoetu- 
setaotluse kirikuvalitsusele, kuid 
saime eitava vastuse. Olime eelne- 
valt kuulnud ka nii sõpruskogudu- 
selt kui mõnelt teiselt pikaajaliselt 
toetajalt, et rohkem nad meie juur- 
deehitust toetada ei saa. Kuid kum- 
malisel kombel valitses südames ra- 
hu, et edasine on Jumala käes. 


Võtsime juhatusega nädala pal- 
veks ja tunnetamiseks, mida edasi te- 
ha. Otsustasime, et kui abi ei tule, siis 
külmutame ehituse. Nädal ei toonud 
erilisi muutusi, aga kokkulepitud 
päeval saabus 200-eurone annetus 
Võru Ühisabilt, meie tütarorganisat- 
sioonilt. Üks noortest julgustas: see 
on Eelija pilv, mis ennustab suurt sa- 
du. Möödus veel nädal, kuid selget 
sõnumit ei olnud meil ehitajale veel 
anda. Nii leppisime neljapäevaks, 15. 
detsembriks kella kümneks kokku 
kohtumise, et teatada ehituse peata- 
misest ning leppida kokku hoone 
konserveerimiseks vajalikud tööd. 

10.35 avas Kaupo arvuti ning lei- 
dis teate sõpruskoguduselt, kes oli 
pannud teele 3300 dollarit. Viis mi- 
nutit hiljem teatas superintendent 
Taavi Hollman, et öösel oli temaga 
ühendust võtnud Eddie Fox Ameeri- 
kast, sest üks suur sõpruskogudus 
otsib projekti Eestis, millesse anda 
oma jõulukorjandus. 

Meie vestluse eesmärk ehitajate- 
ga muutus: andsime tunnistust Ju- 
malast, kes teeb imesid. Ning tööde 
katkestamise asemel täpsustasime 
plaane. 

Imed jätkusid järgmisel päeval. 
Helistas ühingu Ny Start i Ost juht 
Norrast ja andis teada otsusest toe- 
tada juurdeehitust esialgu 5000 


Piirkonna kabinetikohtumine 


—13. märtsini toimus Taa- 
l l enis Smidstrup Strandi lu- 
terliku kiriku väikeses laagrikesku- 
ses, umbes tunnise autosõidu kau- 
gusel Kopenhaagenist, ÜMK Põhja- 
la ja Baltikumi piirkonna kabineti- 
kohtumine. 

Piirkonna kabinet, nagu seda 
ÜMK kirikukorra raamatus nimeta- 
takse, koosneb piiskopist ja superin- 
tendentidest. Meie piiskopkonna ka- 
bineti suuruseks on viisteist inimest, 
mis moodustub järgnevalt: Taanist 
piiskop ja kaks superintendenti; Nor- 
rast kolm superintendenti; Rootsist 
kolm superintendenti; Lätist, Leedust 
ja Eestist igaühest üks superinten- 
dent; Soome rootsikeelsest aastakon- 
verentsist kaks ja soomekeelsest aas- 
takonverentsist üks superintendent. 
Kuna Rootsi metodistid on koos Root- 


si misjonikiriku ja Rootsi baptis- 
tikirikuga moodustamas uut denomi- 
natsiooni, on kabineti koosseis järg- 
misest aastast Rootsi superintenden- 
tide võrra väiksem. 

Tavaliselt kohtub Põhjala ja Balti- 
kumi kabinet kaks korda aastas - ke- 
vadel ja sügisel. Seekordne kabineti- 
nõupidamine oligi regulaarne keva- 
dine kohtumine, mis algas ja lõppes 
palvustega, mida viisid läbi piiskop ja 
eri maade superintendendid. Kohtu- 
mise päevakorda kuulusid koguduse 
arengu kooli (School of Congre- 
gational Development) küsimused, 
kusjuures arutlusel oli nii märtsis 
Tallinnas toimuv Baltimaade töötegi- 
jatele mõeldud koguduse arengu 
kool kui ka planeeritav Skandinaavia 
koguduste arengu kool aastal 2013. 
Arutluse all oli võimaliku Skandinaa- 


euroga. Ühendust võttis üks Ameeri- 
ka kogudus, kes palus täita misjoni- 
toetuse avalduse. Ühendust võttis 
pastor Avo Üprus, kes palus teha 
taotluse regionaalministrile. Päev 
enne jõule ootas meid arveldusarvel 
suur jõuluüllatus — Artlink oli toeta- 
nud ehitust 25 000 euroga. 

30 000 eurot, mis oli minimaalselt 
vajalik, et teostada vanasse osasse 
sissekolimiseks vajalikud tööd, oli 
olemas, ning veidi rohkemgi. Imed 
jätkusid: First Broad Streeti kogudus 
toetas 15 117 euroga ning aasta esi- 
mestel päevadel saabus teine toetus 
Norrast. 

Jumal on imede Jumal ning Tema 
käsivars on tugev. 

Ikka ja jälle tuleb meelde üks hetk 
2010. aastast, kui hüüdsime Jumalat 
appi. Oli parasjagu pikk ülistuskoos- 
olek, unustasime endid ning lihtsalt 
kiitsime Jumalat. Korraga kerkis mu 
silme ette pilt, kuidas Jeesus on meie 
müüri ääres, kellu käes, ning hak- 
kab müüri laduma. 

Meie osa on olla ustavad, Teda 
kiita ja kummardada, ning Tema 
oma suveräänsuses tegutseb viisil, 
mis toob au üksnes Temale! 

Oleme palvetamas, et hoone vana 
osa tööd valmiksid 15. märtsiks ning 
selle -taaspühitsemine toimuks 
1. ülestõusmispühal, 8. aprillil.  Y 


via ja Balti noorteürituse korraldami- 
sega seonduv, aga ka küsimus, kui- 
das üldse haarata kiriku juhtimisse 
rohkem nooremat põlvkonda. Erine- 
vate maade koguduste rajamise prot- 
sessi arutelus osalesid külalistena ka 
piirkonna kogudusrajamise koordi- 
naator Camilla Klockars Soomest ja 
Taani koguduserajajate treener Mai- 
Brit Tviling. 

Iga maa kirikujuhil tuli esitada lü- 
hikokkuvõte uute usukogukondade 
rajamise käigust, lähiaja plaanidest 
ning tegevuskavadest. Koguduse- 
rajamise koolituse viis läbi Oivind 
Augland Norra luterlikust vabakiri- 
kust. 

Järgmise kohtumise ajaks lepiti 
kokku detsember ning piiskopi ette- 
panekul toimub see Eestis. 

TAAVI HOLLMAN 

ORELIFONDIS 


Tallinna kirikus on jätku- 
nud Hugo Lepnurme õÕpi- 
laste orelikontserdid. 
Aasta esimesel kontserdil 
22. jaanuaril oli oreli taga 
Tiit Kiik ning 19. veeb- 
ruaril Piret Aidulo. 


aanuari kontserdile lisas 

omapära elektrooniline 

muusika ja laul Tiiu Kiige 

esituses, veebruaris andis li- 

savärve Aabi Ausmaa trom- 
boonil. 

Tiiu Kiik on õppinud viiulit ja kla- 
verit, lisaks orelit Olav Lääne juures, 
samuti muusikateooriat Tallinna 
Georg Otsa nimelises Muusikakoolis 
ning äratanud tähelepanu “Eesti Lau- 
lu” 2010. ja 2011. aasta võistlustel. 
Aabi Ausmaa on rahvusooper “Esto- 
nia” orkestri tromboonirühma kont- 
sertmeister, kes on täiendanud end 
muu hulgas Moskvas, Peterburis ja 
Helsingis, esinenud soolokavadega ja 
osalenud paljudes projektides Hortus 
Musicuses, Estobrassis, Tallinn Bras- 
sis jm. 

Bach ja Lepnurm 

Orelisõber Urve Aulis on jaanuari- 
kuu kontserdist muljeid jagades kirju- 
tanud: “Kontserdi tugisammasteks 
kujunesid Johann Sebastian Bachi 
“Prelüüd ja Fuuga Es-Duur”. Bachi on 
meie senistel orelikontsertidel iga or- 
ganist omanäoliselt tõlgendanud. Tiit 
Kiik, kelle hüüdnimekski üliõpilasena 
oli Bach, on tema loomingusse ammu 
süvenenud. Seekord valis ta Bachi igi- 


Sissekandeid 
ORELI KULDRAAMATUST 


Göran Grahn (meie oreli nõustaja, 
kes õnnekombel sellel päeval Tallin- 
nas viibis): “Väga meeldiv!” 

Tiiu Kiik: “S/inne orel kõlab väga 
kaunilt ja pehmelt. Armas kirik.” 
Tiit Kiik: “Suur tänu oreliehitajale ja 
orelifondi inimestele.” 

Piret Aidulo ja Aabi Ausmaa 19. veebruari kontserdil. 


liikuva joone, kasutades mahlase- 
maid ja pehmemaid pintslitõmbeid, 
hoidudes kilavatest kõladest. Mitme- 
kihilise polüfoonilise muusika jaoks 
leidis ta ikka õiged registrid ja tempo. 

Jaanuarikuu kontserdil panime tä- 
hele ka meie oreli prantsusepärast kõ- 
la. Prantsuse juurtega austria helilooja 
Georg Muffat (1653-1704) keskendus 
Pariisis Lully stiili tundmaõppimisele 
ning Roomas Pasguini ja Corelli loo- 
mingu eripärasse. Saanud Passau piis- 
kopi kapellmeistriks, tõi ta sealsesse 
barokkmuusikasse itaalia-prantsuse 
omapära. Sellisena oli meil võimalus 
kuulata Muffati “Tocata primat”. 

Prantsuse helilooja Lon Boell- 
mann (1862—1897) jõudis oma lühike- 
se eluea jooksul äratada tähelepanu 
andeka organisti ja heliloojana. Tema 
südamlikult meloodiline “Palve” ülen- 
das meie meeled igavikuliste väärtus- 
te poole. Lõpupala “Toccata” manas 
silme ette pildi täispurjedes parklae- 
vast, mis võimsate bassikäikude voo- 
gudel uhkelt laineid lõikab.” 

Jaanuari kontserdil tuli ettekandele 
ka Hugo Lepnurme koraalieelmäng 
“Vaikselt võtan vastu”. 


Marguste ja Piazzolla 


Ka Piret Aidolo 19. veebruari kont- 
serdi kavasse kuulus “peaaegu kohus- 
tuslik” Johann Sebastian Bachi loo- 
ming, aga ka näiteks üks teos Anti 
Margustelt. Andres Kapp: “Väga huvi- 
tava helikeelega orelipala “In Regi 
Mode” on komponeerinud Anti Mar- 
guste. Tema heliloomingust on võima- 
lik tunda balansseerimisest süvamuu- 
sika ja groteski piiril. Kuna tunnen 
härra Margustet juba oma muusika- 


Foto: Koduteel 


õpingute päevilt, kus avaldus tema 
omapärane huumorimeel, meenutas 
tema muusikapala kuulamine mit- 
meid humoorikaid juhtumeid. 

Aabi Ausmaa esitatud muusikapa- 
lad demonstreerisid trombooni impo- 
santsust ja tehnilisi võimalusi. Trom- 
boon on üks arhailisemaid puhkpille, 
mida ei ole aegade jooksul moderni- 
seeritud ega ole sellele lisatud näiteks 
pumbamehhanisme, mistõttu on teh- 
nilisi muusikapalu tromboonil suhte- 
liselt raske esitada. Kontserdil saime 
kuulda peamiselt instrumendi õrne- 
maid toone. Väga kaunilt kõlas renes- 
sansiaja lõpul elanud Itaalia helilooja 
Giulio Cassini “Ave Maria”, meeldiv 
oli kuulata ka Bachi 208. kantaadi 
seadet tromboonile ja orelile. Üllatas 
kuulsa Argentina tangohelilooja ja 
lõõtspillimängija Astor Pantaleõn 
Piazzolla “Years of Solitude”, sest ar- 
van, et helilooja ei komponeerinud se- 
da pala orelile ja tromboonile. Tunni- 
ajalisele kontserdile pani väärika 
punkti traditsionaal “Imeline arm”. 

Veel jõuab üles lugeda ka kõik 
Hugo Lepnurme mälestusorelil seni 
antud kontserdid, mida on kokku 
kogunenud kuus: 30. oktoobril ava- 
kontserdil esinesid Virve Soode, Ene 
Salumäe, Kristel Aer, Piret Aidulo, 
Toomas Trass ja Göran Grahn; 20. no- 
vembril Kristel Aer ja Sigrid Kuul- 
mann-Martin (viiul); 27. novembril 
Andres Uibo, Bo Chan (kontratenor) 
ja Mail Sildos (barokkviiul); 4. det- 
sembril Kadri Ploompuu ja Oksana 
Sinkova (flööt); 22. jaanuaril: Tiit Kiik 
ja Tiiu Kiik (elektrooniline muusika ja 
laul); 19. veebruaril Piret Aidulo ja 
Aabi Ausmaa (tromboon). 


ärelnoppija 


ehk kingitus, mille eest tänulik olla 


ANNELI KLAUSSON, 
Tallinna koguduse liige 


.-.. me jutustame tuleva- 
sele põlvele Issanda 
kiituseväärt tegudest, 
tema vägevusest ja tema 
imedest, mis ta on tei- 


nud. Ps 78:4 


ui meenutan enda 

jõudmist Tallinna me- 

todisti kogudusse 

1992. aasta sügisel, 

neljakümnesena, siis 

tagantjärele näen sel 
teekonnal kõiges Jumala juhtimist, 
kuna usumaastik üldse, rääkimata 
selle mitmekesisusest, oli mulle täies- 
ti tundmatu maa. Ehkki see oli üldise 
tõusu ja lootuste elavnemise aeg, ei 
toonud mind kirikusse mitte ärka- 
mislaine, vaid sügav isikliku läbiela- 
mise kogemus. 

Olin elanud ateistlikus ühiskon- 
nas, mis oli teadmise Jumalast, samu- 
ti suure hulga eluaarde leidnud ini- 
mestest hoolikalt ära peitnud. Nii alg- 
kui keskkoolis õppis minuga koos 
usklik klassiõde, aga keegi kaaslas- 
test ei teadnud seda. Lapsepõlves ei 
kuulnud ma midagi Jumalast. Polnud 
mingeid jõule, vastupidi, sel ajal pee- 
ti vanemate töökollektiivides hoopis 
parteikoosolekuid, mis lõppesid kella 
9—10 ajal õhtul, kusjuures järgmine 
päev oli ju tööpäev. Seega — olin pärit 
uskmatust kodust. 

Siiski oli Jumal mulle juba ammu 
teed valmistanud uskliku vanavana- 
ema, vanaema ja ta õdede näol, kes 
oskasid palves kanda Kõigeväelise 
ette ka veel suguvõssa sündimata 
lapsed. Minu ema oli noore neiuna 
käinud koos oma emaga Allika kogu- 
duses ja seal ka 1945. aastal ristitud, 
ent sõja järel teismelisena orvuks 
jäänud ja raskeid ellujäämise võitlusi 
võidelnud. Lõpetanud äärmises kitsi- 


RÄÄKIMATA LUGU HH 


Anneli Klausson. 


kuses keskkooli, abiellus ta lahingu- 
test naasnud mehega, kes ebainimli- 
kes sõjakannatustes oli kaotanud 
usu armastavasse Jumalasse. Siis 
katkesid ka mu ema sidemed selle 
kogukonnaga ning loomuliku jätku- 
na kaugenes ta ka Jumalast. Tulid ar- 
gielumured, lahutus, lapsega üksi- 
jäämine, hiljem uus abielu. Aga 
kesksel kohal oli Nõukogude ajal 
töö, töö ja veel kord töö. 


Ent meie laste kaudu ... 


Ent meie laste kaudu sirutub Taeva- 
ne Isa taas meieni: “Sest meile sün- 
nib laps ...” (Js 9:5) 

Keskealisena, üle neljakümnese- 
na, kui ema valmistus last sünnitama 
minema ja tal oli tervise pärast selle 
ees hirm, mõtles ta Jumalale, tundes 
end süüdi Tema hülgamise pärast 
noorpõlves. Kui ema usklikud tädid 
palvetasid ja teda julgustasid, kuulsin 
kodus esimesi jutte Jumalast. Süda- 


mes andis ema lubaduse pöörduda 
tagasi, aga kui kauaoodatud tore ter- 
ve pojake oli sündinud, läks elu siiski 
endistes rööbastes edasi. Kuni Jumal 
sekkus oma eriskummalisel viisil. 
Mina, kahekümneaastane terve, 
jumekas, paksujuukseline neiu, sat- 
tusin äkki sisemise verejooksuga 
haiglasse ning suure verekaotuse ta- 
gajärjel eluohtlikku seisukorda. Nä- 
dalapäevad viibisin reanimatsioonis 
hämarolekus hinge vaakumas. Arstid 
kehitasid üksnes õlgu, sest nad olid 
teinud kõik, mis oskasid. Organism ei 
võtnud ülekantavat verd omaks. 
Igale emale on rängaks katsumu- 
seks, kui tema lapsega juhtub midagi 
ootamatut, seletamatut. Aga ustav on 
Jumal, kes oma armus on abi pakku- 
miseks alati kohal. Imepäraste sam- 
mudega juhtis Ta mu ema Uut Testa- 
menti haarama ja avanenud kirja- 
sõna kohaselt palvetajaid usklikke 
otsima. Lähimas kogudusekojas 


KODUTEEL 1/2012 (17 


palvetaski väike hulk jumalalapsi 
koos temaga minu eest ja paari päe- 
vaga elasin läbi üleloomuliku terve- 
nemise. Raviarsti otsus oli, et siin on 
ime sündinud. Aga mina ei tajunud 
seda jumaliku sekkumisena. See oli 
kutseks minu emale, temast sai 
tõsine pöördunud kristlane.* 


Oma elu üleandmine 


Ka minu elu läks edasi. Koolitasin 
ennast, paralleelselt töötasin, abiellu- 
sin, sünnitasin ja kasvatasin last. Olin 
küll saanud uut elujõudu, aga varsti 
kulutasin selle, oskamata näha tõelist 
jõu allikat. Ajapikku kuhjusid eluras- 
kused, pragunesid suhted, mitmel 
korral ütles üles tervis. Olin vedamas 
koormaid, mis mind aastaid rõhusid 
ja viisid seisundisse, kus “nõtkuvi 
põlvi, maakera kukil, jõu piiri peal” 
elasin, kuni jaks lõppes ja ma saatus- 
likult haigestusin. 

Neljakümnesena sattusin onko- 
loogiahaiglasse vähiravile, väike hall 
küürus eideke. Korraga teadsin, et 
nüüd oli Jumal pannud sõrme minu 
elu külge. Lendasin karussellilt välja. 
Olin armetuna maas, kõigest ära lõi- 
gatuna. Haiglas pikkadel kiiritus- 
seanssidel, üksi aparaadi all liikuma- 
tult lamades, raudorad sees, oli mul 
viimaks aega järele mõelda ja rääkida 
Kellelegi seal Kõrgel oma elust, unis- 
tustest, püüdlustest, nende kokkuva- 
risemisest. Ma ei osanud loota ega 
uskuda midagi. Elu oli kuidagi nii 
pooleli. Ma polnud kindel, kas keegi 
neid heietusi, kahetsusi, andekspalu- 
misi kuuleb, aga nii palju allasurutud 
tundeid ja pettumusi tahtis valla pää- 
seda. Olin alistunud ja kurb. Vahel, 
niipalju kui oma viletsas seisukorras 
suutsin, lugesin palatis ema antud 
Uut Testamenti, aga palju jäi aru saa- 
mata. Tänasin hommikul, et olin 
uude päeva ärganud, ja õhtul selle vä- 
hese eest, mis veel suutsin. Ravi oli 
kurnav, kestis poolteist kuud. 

Tuli kevad. Kogesin õrnades rohe- 
listes värvinüanssides puhkemist kui- 
dagi erilisena, otsekui esmakordselt. 
Olin ärateeline. Kuid ... ikka veel 
elus. Tasapisi tuli jõudu juurde. Ühel 
ilusal päikselisel maikuupäeval sain 
haiglast välja. Hiirekõrvalistes põõ- 
sastes säutsusid vilkalt askeldades 
punaste pugudega linnud. 

Järelhaigus, kosumine ja jõu taas- 
tumine vältas kuid. Õhkasin ikka 
Kõigekõrgema poole. Võttis aega, ku- 

ni minu arusaamisesse jõudis, et mul- 
le oli hing sisse jäetud, minu armu- 
aega pikendatud. Ma ei oska öelda, 
milline Jumala ette läinud palve oli 
oluline, aga Ta oli halastanud, mind 
surma väravate eest üles noppinud, 
peo peale võtnud ja tagasi toonud. 

Millalgi sügise poole pärisin emalt, 
et kui on nii ja nii, kas see siis tähen- 
dabki päästetud olemist? Selle minu 
küsimise peale tõttas mu emake kiri- 
kusse Jumalale au andma. Et minu 
pärast olid samad ustavad usklikud 
kõik need kakskümmend aastat palu- 
nud, oli mulle siis teadmata. 

Nii laskiski Jumal mu ellu tulla 
olukordi, mis juhtisid mind sinna, ku- 
hu pidingi jõudma - täieliku jõuetuse 
ja alandumise kaudu surmast üles- 
tõusmisse, oma elu Issandale üleand- 
misse.** 

Kõik oli uus 

Oli taastatud Eesti Vabariigi esi- 
mene aasta. Vaimne ärkamine ja su- 
lajärgne ühiskondlik aktiviseerumine 
oli kestnud juba mõnda aega. Inime- 
sed olid paine alt vabanenud ning 
võisid hirmu tundmata otsida oma 
teed, kes kodanike komiteede, kes 
rahvarinde ja muude liikumiste kau- 
du. Paljud jõudsid kirikusse. Hiljem 
sain teada, et sel aastal liitus meie ko- 
gudusega umbes poolsada inimest. 

Minu teel oli mitmeid väikseid ja 
suuri jumalikke teeviitu. Kõigepealt 
tutvusin kogudusest Rein Laanese- 
riga, kohtudes haiglas, kumbki oma 
tuttavat külastamas. Vestluses tund- 
sin huvi tema kristlaseks olemise vas- 
tu ja sain teada väikesest kooskäimis- 
kohast Viru väljaku lähedal. 

Ühel päeval märkisin Mere puies- 
tee kiriku uksesildilt üles koosoleku- 
te aegu, oskamata tähelepanu pööra- 
ta sellele, et informatsioon käis kahe 
erineva koguduse kohta. Ühel püha- 
päevaõhtul, kui kirja järgi oleks pida- 
nud koosolek olema, seisin pettunult 
suletud ukse taga. 

Pärisin emalt tema tädide kohta, 
kes ju käivad Mere puiesteel? Siis 
kuulsin üldse esmakordselt kogudus- 
likest erinevustest, metodistidest, ad- 
ventistidest. Minu ema kuulus baptis- 
tikogudusse, seda teadsin. Ta ütles, et 
see on normaalne kogudus, Sinna 
võib minna küll. Asukoht oli ka sobiv 
meie kodu suhtes. 

Nii vähese teadlikkusega astusin 
ma oktoobris 1992 esimest korda sis- 


se jumalateenistusele metodisti kogu- 
duses. Kirikus oli kõik uus — laulud, 
kõned, õhkkond. Olin kartlikuna tul- 
nud armastusetust, valelikust maail- 
mast, aga siin oli turvaline, õhus soo- 
just ja hoolimist. Istudes tagumistes 
ridades, nutsin sageli. Keegi ei tulnud 
küsima, et mis on, ega lohutama, vaid 
mul lasti rahulikult oma valu välja 
nutta. Mäletan, et tundsin suurt tänu- 
likkust selle eest. 

Esimese koguduseliikmena jäi 
meelde heledas, suurte nööpidega tä- 
navajakis Helgi-Anne Trumm, kes tu- 
li iga kord juurde ja kallistas. Vajasin 
seda ja see kinnitas mind rohkem kui 
ükskõik millised sõnad. Aga ka kõik, 
mis erinevatelt kõnelejatelt kuulsin, 
oli uudne ja huvitav, see oli midagi 
hoopis muud, kui varasemast elust 
teadsin. Täiesti eriline nähtus oli aga 
õdede-vendade vaheline osadus. 

Kogudusse kuulumine (ja vaimuli- 
ku kodu vajadus) tundus täiesti ene- 
sestmõistetavana, kuigi olin käinud 
teenistustel nii vähe, vaid mõned 
kuud. Ega ma polnud nii ruttu valmis 
kogudusse astuma, õieti puudus sü- 
gavam arusaamine, aga küllap vist 
kutsuti. Andsin juhatuse ees oma tun- 
nistuse, et see, mis oli minu sees kän- 
gus ja küüru vajutatud, sai jumaliku 
puudutuse järel end sirgeks ajada. 
Olin ränkadest koormatest vabaks 
saanud, au Jumalale! 

Vana-aasta viimasel päeval 1992 
seisin koos nelja vennaga koguduse 
ees (neist küll ükski ei ole enam liik- 
meskonnas) ja mind võeti prooviliik- 
meks. Elamuseks kujunes väljasõit 
Ruilasse, kus veetsime ühise õhtu 
koos segakooriga. Mind hämmastas 
sõbralikkus ja soojus, millega meid 
eneste hulgas vastu võeti, see imeli- 
selt südamlik ja õdus õhustik. Palju 
lauldi ja kõneldi jumalasõna, ka 
aegadest ning mälestustest, millest 
ma mitte midagi ei teadnud. See pani 
mind üllatunult küsima, kuidas on 
võimalik, et kõrvuti olid eksisteeri- 
mas kaks täiesti erisugust elu. 


Esimese armastuse õhin 


Uuel aastal hakkasin hoolega käi- 
ma esmaspäevastel koosolemistel 
Apteegi tänavas, kus kuulsin ja koge- 
sin palju vaimulikult ülesehitavat. 
Arenesin suurte sammudega. Oma 
tollaseid märkmeid üle vaadates 
leian palju elevust ja esimese armas- 
tuse õhinat. Varsti algas leerikursus, 


milles koos hulga noorte inimestega 
osalesin. Varasuvel, leeri lõppedes, 
tundsin, et olin jõudsasti kasvanud 
sinnamaani, et minna ristimisele ja 
saada prooviliikme staatusest kogu- 
duse täisliikmeks. 

Ristiti mind 5. juunil 1993 Valge- 
jões, Pikakosel, kusjuures sellega 
seoses mäletan oma esimest ususam- 
mu. Haiguse järel oli mind hoiatatud 
ujuma minemise ja külmetamise eest. 
Selle üle pastoriga kõneldes oli ta öel- 
nud, et võib ka pealepiserdamisega 
ristitud saada. Sõites Valgejõele, rää- 
kisime autos erinevatest ristimisvõi- 
malustest ning tollane noortepastor 
Taavi Hollman selgitas oma arusaa- 
mist üleni allavajutamisega ristimi- 
sest kui piibellikust. Siis pidasin ise- 
endaga nõu ja otsustasin, et kuna 
olen Jumala tahte kohaselt sellesse 
olukorda tulnud, siis Ta ise kaitseb 
mind ja mingit halba tagajärge tervi- 
sele ei kaasne. 

Rühm rõõmsaid inimesi oli kogu- 
nenud huvitava arhitektuuriga häär- 
beri juurde heinamaale jõekääru. Oli 
külm päikseline päev. Ja külm oli 
muidugi ka jõevesi, kuhu 4-5 sam- 
mu järel pastor Toomas Pajusoo 
mind sisse kastis. Olin ähmis, aga 
seejärel kogesin tõelist rahulolu oma 
julguse ja eneseületamise pärast. 
Peremees oli kütnud sauna ja ajaks, 
kui me Tiina Jürjensiga, kaks vaprat 
jões ristitut, enesega valmis saime, 
olid armsad kaaslased katnud laua 
maja verandale, kus veetsime aega 
mõnusas osaduses. Vaatasime ka 
ülakorrusel fantastilisi Laine Sundja 
kasetohupilte ja looduskomposit- 
sioone, mille kohta majaperemees, 
Laine poeg Hannes selgitusi jagas. 
Oli ilus ja meeliülendav usukoge- 
mus. 

Järgmisel päeval, 6. juunil 1993, 
õnnistati mind koos seitsme kaasla- 
sega kogudusse. Jumal kinnitas oma 
ustavust — mul polnud midagi häda. 
Mu armsad lähedased, poeg ja ema- 
ke, tulid mind õnnitlema minu uues 
elus. Seegi oli pidulik ja kaunis päev. 
Pärast teenistust sõitsime bussitäie 
õdede-vendadega Ruilasse, kus veet- 
sime südantsoojendava õhtupooliku 
lõkke ümber, lauldes ja rõõmsalt 
suheldes. Kõige muljetavaldavam oli 
jällegi lahkus ja sõbralikkus, millega 
meid avasüli vastu võeti. See oli nii 
erinev maailmast, kust olin tulnud. 


Sammhaaval 


Oluline ei ole, kes istutab või kes 
kastab, vaid Jumal, kes annab kasva- 
mist. Käies usinasti igal võimalusel 
jumalasõna atmosfääris, liikusin mi- 
nagi sammhaaval meeleuuenduse 
teel, kogusin jumalikku vara ja testi- 
sin end armastuse ülemlaulu valgel. 
Tahtsin ka olla see, keda armastusest 
ära tuntakse. Me tahame muidugi kii- 
reid muutusi, ent üksnes Jumal teab, 
milline tee ja tempo on kellelegi pa- 
rim ning milliseid kogemusi vajame. 

Töötades 25. korrusel, ilmutas ühel 
varasel septembrihommikul Maa ja 
Taeva Looja mulle oma erilist aupais- 
tust, suurt taevalist valgust, poolteist 
tundi kestvat igavikulist kairos-hetke. 
Olin lummatud selle harukordsusest, 
kuid ei saanud aru, mis selle nägemu- 
se sõnum oli. Igal juhul kinnitas 
Immaanuel oma juuresolekut. Ära 
karda, ära vaata ümber, sest ma olen 
sinuga. Vähem kui nädala pärast ta- 
bas Eestimaad Estonia laevakatast- 
roofi šokk.*** Oleksin kindlapeale 
langenud masendusse, aga mul oli 
see nähtud jumalik armastuse valgus, 
mis kinnitas ja hoidis — soe, kutsuv, 
turvaline. Teadsin vaimus, et igaüks, 
kes jõudis hüüda Jumala poole, pää- 
ses sellesse igavesse valgusesse. Sel 
ajajärgul kõneles Püha Vaim minuga 
võimsasti Sõna läbi ja kasvatas mu 
usku. Ning usaldamist. Siiski jäin 
otsekui ühte suletud aeg-ruumi kinni, 
millest oli vaja välja pääseda. 


Otsijale on Issand tõotanud 
leidmist, koputajale avamist 


Nii viis Kõikteadja veebruaris 1995 
oma teenäitajate kaasabil mind taas 
Apteegi tänavale, hiljuti asutatud 
EMK Teoloogilisse Seminari, kus ka- 
vatsesin lihtsalt pisut teiste hulgas ol- 
la ja mõned loengud kuulata. Saali si- 
senedes sain julgust, nähes Helgi-An- 
ne Trummi, kes mu rõõmsalt enese 
kõrvale istuma tõmbas. Tegin oma ta- 
gasihoidliku soovi tollasele õppesek- 
retärile Lii Lilleojale teatavaks, mille 
peale ütles Lii talle omase resoluutsu- 
sega, et ei ole siin midagi mõnikord 
osalemist, vaid hakkad korralikult 
koolis käima. Ja nii ma teisest se- 
mestrist ametlikult sinna mitmeks 
aastaks vabakuulajana õppima jäingi. 

Entusiastlikud õppejõud ja suure- 
pärased külalislektorid jagasid meie- 
ga mitte ainult oma aineid, vaid ka 


iseend. Sain osa võrratult paljust hu- 
vitavast, talletasin usinasti kõike. 
Enim kosutust pakkusid osadustun- 
nid ja Jumala ülistamine mitmes kee- 
les. Pikkade koolipäevade jooksul ei 
tundnud ma mingit väsimust. Kord, 
kui jälle tuli juttu minu möödunud 
haigusest ja keemiaravijärgselt kah- 
justunud mälust, ütles mu kõrval istu- 
nud vend Viktor Batšinski: “Sa oled 
nüüd uus loodu ja tervendatud, sa ei 
pea enam meenutama, mis on seljata- 
ha jäänud. Usu, et see on sündinud.” 

Selle ja mitme muu julgustava kin- 
nituse läbi kasvasin ja kogusin enese- 
le usupagasit. Tasapisi hakkasin jõu- 
du proovima, tehes ülesantud kirjalik- 
ke töid. Märkamatult, ilma õieti pin- 
gutamata, kogusin paari aastaga päris 
hulga ainepunkte. Olin enesekindla- 
maks muutunud. Jõudsin otsusele, et 
kuna mul oli “ilma õppimata” nii pal- 
ju punkte, siis end kokku võttes suu- 
daksin põhikursusegi läbi teha. 

Õppeprotsessi kuulus ka praktili- 
ne teenimine. Olin võtnud enda peale 
õnnitluskaartide kirjutamise ja saat- 
mise koguduseliikmetele. Ühe võtte 
haaval õppisin nimekirjaparandusi 
tehes vendade abiga arvutit kasuta- 
ma. Rein Laaneseril oli tarkust mind 
kohe algusest kaasa haarata kirjas- 
tustöösse. Helgi-Anne Trummi kõrval 
puutusin kokku hingehoiutöö, selle 
vajaduste ja probleemidega, hakka- 
sin osalema eakate hoolekandes. 


Pühakirja metafoorid 


Ühes loengus rääkis rektor Andrus 
Norak Pühakirja metafooridest. Ko- 
duseks ülesandeks jäi kindlaks teha, 
kes oleme Jumala silmis. See tundus 
küll võimatuna. Aga nädalavahetusel 
metsas viimaseid pohli ükshaaval pih- 
ku korjates oli mul järsku selgus käes: 
järelnoppija. Jumaliku ilmutuse puhul 
lööb lõkkele tunnetus ja kindel sees- 
mine teadmine, et Issand on rääki- 
nud. Aga mida sellest arvata või mis 
selle teadmisega peale hakata? 

Seminari põhikursuse lõpetasin 
mais 1999. Kogu seminari aeg oli 
märkimisväärne isikliku kasvamise- 
muutumise protsess. See oli ühtviisi 
saavutus, mille eest end kiita, aga ka 
kingitus, mille eest tänulik olla. 


*Teel allikale 1. Tunnistused kogunud Aare 
Tamm. Logos, 2002, Ik 80-90. 

**“Teel allikale II. Tunnistused kogunud 
Aare Tamm. Logos, 2002, lk 141—148. 
**“Koduteel 5/1995 (18), IR 10. 

VÕRRU KIRIKUT EHITAMA! 


Jumal on andnud Võru kogudusele seosese ehitusega 
mitmeid mõtteid ja igatsusi. 

Ühe niisuguse ajel pakuvad Võru metodistid Eesti 
kristlastele välja vabatahtliku ehitusprojekti Võru 
koguduse hoone välissoojustuse panekuks ning välis- 
viimistlustöödeks. 


AEG: 24. juuni — 1. juuli 

KOHT: Võru 

MATERJALID ja TOIT: koguduse poolt 
OODATAV ABIVAGI: KÜMME INIMEST 


(soovitav on mõningane ehitamise kogemus) 


Kui Sul on huvi ja tahet selles projektis osaleda, 
siis saada oma soov elupuukeskus(Dgmail.eom. 


Lisaks ehitamisele saame koos Jumalat kiita ja 
ülistada, olla osaduses ning koos teenida. 


EMK lipu 
-deekonkurss 


Seoses läheneva EMK 105. aastapäevaga 


TU 
ning EMK rakenduskavev Miu 


KA kuuluta ra 
s EMK lipu ideekonkursi. 


Tööde esitamise tä 


ISSN 1406-2291 


htaeg on 31. mai. 


Tule ja osale! 
TASUTA ABI 


Ületallinnaline kristlik teenimisprojekt, mille 
eesmärk on jagada Jumala armastust läbi praktilise 
teenimise, pakkudes selleks soovi avaldanud 
inimestele abikäsi — tasuta, lihtsalt ja tingimusteta 


16.—21. aprillil ja 23.—27. juulil 2012. 


Registreeri end VABATAHTLIKUKS 
veebilehel: www.tasutaabi.ee. 


INFOÜRITUS 
31. märtsil kell 12.00—13.30 
Tallinna Metodisti Kirikus 
Narva mnt 51. 


Info: projektijuht Joel Aulis, joelaulis77(Agmail.com 


Oikumeeniline naistekonverents 


”Andeksandmise vägi” 
21. aprillil 
Tallinna Metodisti Kirikus 


Külalislektor: Anna-Liisa Valtavaara 
Soomest 


Korraldajad: EMK Naiste Ühendus - 
EEKBKL Naistetöö - EKNK Naistetöö - 
Agape Eesti 


Info ja registreerimine: 
www.2012.ee/naised 
naistekonverents(Dgmail.com 
tel 660 7874 


